১৯৭৩–৭৪ বুন্দেসলিগা
১৯৭৩–৭৪ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১১তম মৌসুম ছিল। এই মৌসুমটি ১৯৭৩ সালের ১১ই আগস্ট তারিখে শুরু হয়ে ১৯৭৪ সালের ১৮ই মে তারিখে সম্পন্ন হয়েছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় হর্স্ট কোপেল এই মৌসুমের প্রথম গোল করেছিলেন। বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৭২–৭৩ মৌসুমে ৫৪ পয়েন্ট অর্জন করে এই প্রতিযোগিতার ইতিহাসে ৩য় বারের মতো শিরোপা জয়লাভ করেছিল। এই মৌসুমে ৪৯ পয়েন্ট অর্জন করে বায়ার্ন মিউনিখ টানা তৃতীয়, সর্বমোট ৪র্থ বারের মতো বুন্দেসলিগা এবং ৫ম বারের মতো জার্মান শিরোপা জয়লাভ করেছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় ইয়ুপ হাইনকেস এবং বায়ার্ন মিউনিখের জার্মান আক্রমণভাগের খেলোয়াড় গের্ড মুলার ৩০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।